ધોનીનો બાઈક પ્રેમ કોઈનાથી છૂપો નથી. શિમલામાં પણ તેણે તક મળતા જ બાઈક સવારીની મજા માણી હતી. હિમાચલના આ રમણીય સ્થળ પર ધોનીએ રોયલ એનફીલ્ડ પર રાઈડની મજા માણી હતી. જાણવા મળ્યા મુજબ, ધોની પહેલા હેલમેટ વિના બાઈક ચલાવવા માંગતો હતો, પણ તેને સમજાવાયું કે ફેન્સમાં ખોટો મેસેજ જશે, એટલે તે હેલમેટ પહેરીને બાઈક ચલાવવા તૈયાર થયો. રોયલ એનફીલ્ડ પર સવાર ધોની જ્યારે શિમલાના રસ્તા અને બજારમાંથી પસાર થયો તો તેને જોઈને લોકો આશ્ચર્યમાં મૂકાઈ ગયા હતા.